Լեռնանիստ

Լեռնանիստ, գյուղ Հայաստանի Կոտայքի մարզի Հրազդան համայնքում։ Աշխարհագրություն Գտնվում է Մենակսար լեռան հյուսիսային կանաչապատ ու ծաղկաշատ լանջին։ Մարզկենտրոն Հրազդան քաղաքից հեռու է 5 կմ հարավ-արևելք։ Պատմություն Լեռնանիստ գյուղը հիմնադրվել է 1828 թվականին։ Նախկինում կոչվել է Վերին Ախտա, 1978 թվականի հունվարի 25-ին վերանվանվել է Լեռնանիստ։ Բնակչություն Բնակչության նախնիների մի մասը 1828-1829 թթ. գաղթել է Խոյի, Մակուի ու Սալմաստի գյուղերից։ Ստորև ներկայացված է Լեռնանիստ գյուղի բնակչության վիճակագրական տվյալներն ըստ տարիների Տնտեսություն Բնակչությունը զբաղվում է անասնապահությամբ և բանջարաբուծությամբ։ Տուրիզմ Վերջին տարիներին գյուղում արագ զարգանում է տուրիզմի ոլորտը։ 2017 թվականին մասնավոր ներդրումներով Լեռնանիստում կառուցվել է դահուկավազքի սահուղի և 350 մետր երկարությամբ ճոպանուղի։ Ըստ Հայաստանի կառավարության պաշտոնական հրապարակման, Լեռնանիստը հավակնում է դառնալ ձմեռային տուրիզմի կենտրոն։ Միայն 2019 թվականի հունվարին գյուղն ընդունել է մոտ 1000 զբոսաշրջիկ։ Մշակույթ 2015 թվականին գյուղում բացվել է ազգագրության թանգարան, որը գործում է համայնքի մշակույթի տանը։ Գյուղում է գտնվում 1892 թվականին կառուցված «Սուրբ Մարիամ Աստվածածին» եկեղեցին և 1861 թվականին կառուցված «Սուրբ Հակոբ» մատուռը։ Պատկերասրահ Տես նաև Լեռնանիստի պատմության և մշակույթի անշարժ հուշարձանների ցանկ (Կոտայքի մարզ) Ապրեի լիճ Մենակսար Ծանոթագրություններ